SREDNJOŠKOLSKI ĐAČKI DOM

Obala kneza Branimira 10/A, 23 000 ZADAR

Tel.: 023/ 224-840; fax.: 023/213-490,

e-mail: [djacki-dom@zd.t-com.hr](mailto:djacki-dom@zd.t-com.hr)

web: http://www.dom-srednjoskolski-zd.skole.hr

KLASA: 602-03/16-035-327

URBROJ: 2198-1-77-16-01

Zadar, 29. lipnja 2016. god.

# Na temeljučlanka 134. stavka 5. Zakona o odgoju i obrazovanju u osnovnoj i srednjoj školi (Narodne novine, broj 87/2008, 86/2009, 92/2010, 105/2010. -ispr., 90/2011, 16/2012, 86/2012 , 94/2013 i 152 /2014 ) i Odluke Ministarstva znanosti, obrazovanja i

# sporta o uvjetima za prijam učenika u učeničke domove u školskoj godini 2016./2017. Klasa:602-03/16-06/00086, Ur.br:533-25-16-0001, od 16. lipnja 2016. god., Srednjoškolski đački dom u Zadru objavljuje

# N A T J E Č A J

za prijam učenika srednjih škola u Srednjoškolski đački dom u Zadru

u školskoj 2016./2017. godini

OPĆE ODREDBE

- broj slobodnih mjesta 294, od toga 177 muških i 117 ženskih mjesta

* *Uslugama odgojnih aktivnosti, smještaja i prehrane učeničkog doma u šk.god. 2016./2017. mogu se koristiti:*

- redovni učenici srednjih škola u Republici Hrvatskoj koji se školuju izvan mjesta stalnog

boravka i koji su državljani Republike Hrvatske,

- redovni učenici srednjih škola, Hrvati iz drugih država

- redovni učenici srednjih škola, djeca državljana iz članica Europske unije

- učenici strani državljani iz zemalja izvan Europske unije uz

suglasnost Ministarstva znanosti, obrazovanja i sporta

- na nepopunjena mjesta učenički dom može primiti i studente hrvatskih visokih učilišta

koji su hrvatski državljani ili Hrvati iz drugih država isključivo s liste prvenstva koju

utvrdi Studentski centar

Srednjoškolski đački dom prima učenike na smještaj za vrijeme trajanja upisanog programa obrazovanja pod uvjetom da uspješno i redovito završavaju upisane razrede te poštuju pravila Doma i odredbe sklopljenog ugovora, a o čemu odlučuje Odgajateljsko vijeće nakon temeljite analize ponašanja i uspjeha svakog učenika.

Sa svakim korisnikom programa i usluga Srednjoškolski đački dom sklapa Ugovor o međusobnim pravima i obvezama.

Napomena :*Ako se za smještaj u dom prijavi više učenika/ca nego što ima raspoloživih mjesta, učenički dom obavlja odabir onih učenika/ca koji ostvaruju uvjete izravnog prijema, a zatim obavlja odabir ostalih učenika/ca prema broju bodova na temelju postignutog uspjeha u posljednja četiri razreda osnovnog obrazovanja (ili prethodnom obrazovanju) i prema socijalnom statusu.*

* *Pravo izravnog prijama u učenički dom ostvaruju sljedeće kategorije učenika:*
* učenici kojima su oba roditelja preminula
* *Broj bodova za prijam ostalih učenika u učenički dom ostvaruje se na sljedeći način:*
* učenik ostvaruje broj bodova u visini prosječne ocjene uspjeha u posljednja četiri razreda osnovnog obrazovanja pomnožene s koeficijentom petnaest (15);
* učenik čiji je roditelj preminuo (što dokazuju preslikom smrtovnice) ostvaruje dodatnih deset (10) bodova;
* učenici na temelju članka 56. Zakona o pravima hrvatskih branitelja i članova njihovih obitelji (»Narodne novine«, broj 174/2004, 92/2005, 107/2007, 65/2009, 137/2009, 146/2010, 55/2011, 140/2012, 33/2013, 148/2013 i 92/2014) – djeca hrvatskih ratnih vojnih invalida iz Domovinskoga rata koja imaju prednost pri smještaju u učeničke domove pod uvjetom da im redovni mjesečni prihodi po članu kućanstva ne prelaze 60% proračunske osnovice (osim ako u trenutku objavljivanja natječaja za prijam učenika u učeničke domove navedeni uvjet Zakonom o pravima hrvatskih branitelja i članova njihovih obitelji ne bude drugačije određen te će se u tom slučaju primjenjivati odredba Zakona), ostvaruju dodatnih deset (10) bodova;
* učenici na temelju članka 48.e Zakona o zaštiti vojnih i civilnih invalida rata (»Narodne novine«, broj 33/1992, 57/1992, 77/1992, 58/1993, 2/1994, 76/1994, 108/1995, 108/1996, 82/2001, 94/2001, 103/2003, 148/2013) – djeca osoba poginulih, umrlih ili nestalih pod okolnostima iz članka 6., 7. i 8. ovoga zakona, djeca civilnih invalida rata čije je oštećenje organizma nastalo pod okolnostima iz članka 8. ovoga zakona i djeca mirnodopskih vojnih i civilnih invalida rata I. skupine sa 100% -tnim oštećenjem organizma, koja imaju prednost pri smještaju u učeničke domove ako im redoviti mjesečni prihodi po članu kućanstva ne prelaze 60% proračunske osnovice, ostvaruju dodatnih deset (10) bodova;
* učenik čiji je roditelj mirnodopski vojni ili civilni invalid rata koji ima oštećenje organizma veće od 50%, ostvaruje dodatnih pet (5) bodova;
* učenik s posebnim socijalnim statusom ostvaruje dodatnih 10 bodova ako:

- živi uz jednoga i/ili oba roditelja s dugotrajnom teškom bolesti (što dokazuje

liječničkom potvrdom o dugotrajnoj težoj bolesti jednoga i/ili obaju roditelja);

* živi uz dugotrajno nezaposlena oba roditelja, u smislu članka 2. Zakona o poticanju zapošljavanja (»Narodne novine«, broj 57/2012 i 120/2012) (što dokazuje potvrdom o dugotrajnoj nezaposlenosti obaju roditelja iz područnoga ureda Hrvatskoga zavoda za zapošljavanje);
* živi uz samohranoga roditelja (roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) korisnika socijalne skrbi, u smislu članaka 4., 21. i 30. Zakona o socijalnoj skrbi (»Narodne novine«, broj 157/2013 i 152/2014) te posjeduje rješenje ili drugi upravni akt centra za socijalnu skrb ili nadležnoga tijela u jedinici lokalne ili područne (regionalne) jedinice i Grada Zagreba o pravu samohranoga roditelja kao korisnika socijalne skrbi (što dokazuje potvrdom o korištenju socijalne pomoći, rješenjem ili drugim upravnim aktom centra za socijalnu skrb ili nadležnoga tijela u jedinici lokalne ili područne (regionalne) jedinice i Grada Zagreba o pravu samohranoga roditelja u statusu socijalne skrbi koje su izdale ovlaštene službe u zdravstvu, socijalnoj skrbi i/ili za zapošljavanje);
* učenici koji su u posljednja četiri razreda osnovnog obrazovanja osvojili jedno od prva tri mjesta na državnom i/ili međunarodnom natjecanju iz znanja i/ili natjecanju školskih športskih društava ostvaruju dodatnih šest (6) bodova;
* učenik koji je u posljednja četiri razreda osnovnog obrazovanja imao ocjenu iz vladanja uzorno ostvaruje pet (5) dodatnih bodova;
* učenik čiji se brat odnosno sestra (ili više njih) redovito školuje i stanuje izvan mjesta stalnog prebivališta ostvaruje pet (5) dodatnih bodova po broju braće i sestara.

***Za ostvarivanje navedenih prava, učenik je dužan dokazati status odgovarajućim dokumentima nadležnih tijela.***

***Ako je učenik sudjelovao na nekoliko natjecanja ili na natjecanjima iz više područja, vrsta i razina, boduje mu se najpovoljniji rezultat.***

**UPISNI ROKOVI**

* Ljetni upisni rok:
* prijava kandidata za upis -8. srpnja 2016. *od 8 do 16 sati*
* objava konačnih ljestvica poretka učenika*(na oglasnoj ploči i mrežnim stranicama Doma) -*11. srpnja 2016
* upis - 12. srpnja 2016.*od 8 do 16 sati*

*(Učenik je dužan donijeti potvrdu škole o upisu u školu ili mjestu koje je zauzeo na*

*konačnoj ljestvici poretka, a koja sadrži pečat škole i potpis ravnatelja)*

* objava slobodnih mjesta za jesenski rok - 13. srpnja 2016.
* Jesenski upisni rok:
* prijava kandidata za upis- 1. rujna 2016. *od 8 do 16 sati*
* objava konačnih ljestvica poretka učenika i upis u Dom *(na oglasnoj ploči i mrežnim stranicama Doma)*- 02. rujna 2015.*od 8 do 16 sati*

*(Učenik je dužan donijeti potvrdu škole o upisu u školu ili mjestu koje je zauzeo na*

*konačnoj ljestvici poretka, a koja sadrži pečat škole i potpis ravnatelja).*

* ***Za sudjelovanje na natječaju za prijam učenika srednjih škola u Srednjoškolski đački dom u školskoj god. 2016./2017., potrebni su sljedeći dokumenti:***

*-* prijavnica na natječaj za upis u učenički dom *(preuzima se u Domu,*

*na mrežnojstranici www.mzos.hr ili na mrežnoj stranici Doma)*

*-* preslika svjedodžbi posljednja četiri razreda *osnovnog obrazovanja ili prethodno*

*završenih razreda – za učenike srednjih škola*

*-* preslika domovnice

*-* liječničko uvjerenjeo nepostojanju kontraindikacija za smještaj u

učenički dom *(preuzima se kod osobnog liječnika)*

*-* ostali dokumenti *na osnovi kojih učenik može ostvariti pravo na*

*izravan prijam u Dom ili pravo na dodatne bodove utvrđene u Odluci*

*Ministarstva znanosti, obrazovanja i sporta*

* *Za upis u Srednjoškolski đački dom potrebni su sljedeći dokumenti:*

- upisnica u učenički dom *(preuzima se u Domu, na mrežnoj straniciwww.mzos.hr ili na*

*mrežnoj stranici Doma)*

- dokaz o upisu u školu *(potvrda o upisu u školu ili mjestu koje je učenik zauzeo na*

*ljestviciporetka, a koja sadrži pečat škole i potpis ravnatelja - preuzima se u tajništvu*

*škole )*

- ugovor s roditeljem ili zakonskim zastupnikom *(ovjeren kod javnog bilježnika)*

- dvije fotografije *(format za osobne dokumente)*

*Nepravovremene i nepotpune molbe neće se razmatrati.*